**DĖL DELEGAVIMO Į ASOCIACIJOS ROKIŠKIO MIESTO VIETOS VEIKLOS GRUPĖS VALDYBĄ**

2019 m. rugsėjo 17 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos vidaus reikalų ministerijos 2015 m. sausio 22 d. įsakymu Nr. 1V-36 patvirtintomis Vietos plėtros strategijų rengimo taisyklėmis, Rokiškio rajono savivaldybės taryba

n u s p r e n d ž i a:

Deleguoti į asociacijos Rokiškio miesto vietos veiklos grupės valdybą atstovauti Rokiškio rajono savivaldybės interesams ir dalyvauti su balsavimo teise asociacijos Rokiškio miesto vietos veiklos grupės visuotiniuose narių susirinkimuose, narių susirinkimuose ir valdyboje šiuos asmenis:

Tadą Barauską – Rokiškio rajono savivaldybės mero pavaduotoją;

Dalią Janulienę – Rokiškio kaimiškosios seniūnijos seniūnę;

Gražiną Švanienę – Strateginio planavimo, investicijų ir viešųjų pirkimų skyriaus vyriausiąją specialistę.

Šis sprendimas per vieną mėnesį gali būti skundžiamas Lietuvos Respublikos administracinių ginčų komisijos Panevėžio apygardos skyriui, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Kauno, Klaipėdos, Panevėžio ar Šiaulių rūmams Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

**SPRENDIMO PROJEKTO ,,DĖL DELEGAVIMO Į ASOCIACIJOS ROKIŠKIO MIESTO VIETOS VEIKLOS GRUPĖS VALDYBĄ“ AIŠKINAMASIS RAŠTAS**

**Sprendimo projekto tikslas ir uždaviniai. Projekto tikslas –** deleguoti atstovus dalyvauti Rokiškio miesto vietos veiklos grupės veikloje bei atstovauti Rokiškio rajono savivaldybės interesams.

**Šiuo metu esantis teisinis reglamentavimas.** Sprendimo projektas parengtas vadovaujantis Lietuvos Respublikos vietos savivaldos įstatymo 16 straipsniu, Lietuvos Respublikos vidaus reikalų ministerijos 2015 m. sausio 22 d. įsakymu Nr. 1V-36 patvirtintomis Vietos plėtros strategijų rengimo taisyklėmis.

**Sprendimo projekto esmė.** Vietos plėtros strategijų rengimo taisyklių, patvirtintų Lietuvos Respublikos vidaus reikalų ministro 2015 m. sausio 22 d. įsakymu Nr. 1V-36 4.5 papunktis įpareigoja laikytis lyčių lygybės ir kitų proporcingą atstovavimą sąlygojančių kriterijų reikalavimų („juridinis asmuo vadovaujasi Partnerystės sutarties 1.5.1 skyriuje nustatytu horizontaliuoju partnerystės principu, 1.5.2 skyriuje nustatytu horizontaliuoju vyrų ir moterų lygių galimybių skatinimo, ne diskriminacijos principu ir Partnerystės sutarties 1.5.4 skyriuje nustatytu horizontaliuoju jaunimo principu, tai yra: juridinio asmens nariais ir (arba) jo kolegialaus valdymo organo nariais yra abiejų lyčių asmenys ir nė vienos iš lyčių atstovų nėra daugiau kaip 60 procentų ir bent vienas kolegialaus valdymo organo narys yra jaunesnis negu 29 metų ir (arba) deleguotas jaunimo nevyriausybinės organizacijos“...) . Rokiškio rajono savivaldybės taryba turėtų deleguoti 2 moteris ir vieną vyrą.

**Galimos pasekmės, priėmus siūlomą tarybos sprendimo projektą:**

**teigiamos, nauda Rokiškio rajono gyventojams** – bus užtikrintas miesto nevyriausybinių organizacijų, verslo atstovų ir savivaldybės bendradarbiavimas, veikiant kartu su rokiškėnais ir sprendžiant miesto socialines, ekonomines, užimtumo ir kitas problemas;

**neigiamos** – nėra.

**Finansavimo šaltiniai ir lėšų poreikis.** Papildomos lėšos nereikalingos.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 str. 1 d. numatytais veiksniais, todėl teisės aktas nevertintinas antikorupciniu požiūriu.